Fujitsu Estonia bakalaureuseõppe stipendium
AS Fujitsu Estonia bakalaureuseõppe stipendium on ette nähtud Tallinna Tehnikaülikooli infotehnoloogia teaduskonna edukale üliõpilasele, kes vastab järgmistele tingimustele:
- TTÜ-s immatrikuleeritud ja ei viibi taotluse esitamise hetkel akadeemilisel puhkusel;
- õpib täiskoormusel, ainepunktide maht avalduse esitamise ajal vähemalt 90 EAP;
- õppevõlgnevused puuduvad (v.a mõjuvatel põhjustel);
- kaalutud keskmine hinne on vähemalt 3,5;
- soov end edaspidi rakendada õpitud erialal;
- võimalus praktika tegemiseks AS Fujitsu Estonias;
Stipendiumi allikaks on stipendiumi rahastaja poolt Tallinna Tehnikaülikooli Arengufondile ülekantav summa.
Stipendiumi suurus on 1300 eurot ning see makstakse välja ühes osas.
Täiendavalt premeerime võimalusega osaleda Fujitsu Euroopa foorumil Münchenis 2018 a. sügisel.
Stipendiumi taotlemine ja määramine toimub avaliku konkursi korras. Konkurss kuulutatakse välja ajalehes Mente et Manu, Tallinna Tehnikaülikooli Arengufondi Interneti koduleheküljel ja vähemalt ühes üleriigilise levikuga päevalehes vähemalt üks kuu enne taotluste laekumise tähtaega.
Stipendiumi taotlemiseks tuleb kandidaatidel esitada TTÜ Arengufondi juhatusele (digiallkirjastatud):
- motivatsioonikiri;
- curriculum vitae;
- õpingutulemuste väljavõte (dekanaadist);
- vähemalt ühe TTÜ õppejõu soovitus.
TTÜ Arengufondi juhatus registreerib stipendiumi taotlemiseks esitatud avaldused ja korraldab dokumentide edastamise AS Fujitsu Estonia poolsele stipendiumikomisjonile.
Stipendiaadi kinnitab TTÜ Arengufondi nõukogu stipendiumikomisjoni ettepanekul.
Stipendium makstakse välja stipendiaadi poolt TTÜ Arengufondi juhatusele teatatud pangaarvele.
Võimalikud stipendiumi määramisega seotud probleemid lahendab TTÜ Arengufondi nõukogu